Wonten ing 1994/1995 David Beckham mlebet ing skuad senior Manchester United.[6] Mlebetipun Beckhan wonten ing tim senior angsal tentangan saking kathah pihak.[6] Tentangan-tentangan punika amarga nalika jaman semanten yuswanipun Beckham taksih enem sanget.[6] Ananging wonten ing pungkasan musim, Beckham saged mbuktikaken menawi pilihan pelatihipun inggih punika Sir Alex Ferguson boten lepat.[6] Beckham lan Manchester United saged menangaken liga inggris lan FA Cup. Sasi Agustus 1996 David Beckham damel gol ingkang spektakuler tumuju gawangipun Wimbledon ingkang nalika semanten dipunjagi déning Neil Sullivan.[6] Beckham damel gol ingkang jarakipun saking tengah lapangan. Beckham nglakokaken debutipun kangge tim nasional Inggris nalika tanggal 1 September 1996 wonten ing pertandingan kualifikasi Piala Dunia ngadepi Moldova.[6] Wonten Piala Dunia 1998, Beckham boten main wonten ing kalih pertandingan awal ananging main wonten ing pertandingan kaping tiga nalika Inggris ngadepi Kolombia lan Beckham saged damel 1 gol wonten ing pertandingan punika.[6] Nalika nglawan Argentina Beckham angsal kartu abrit saksampunipun nendang Diego Simeone kanthi sengaja.[6] Pertandingan punika dipunmenangaken Argentina ngangge adu penalti.[6] Masyarakat Inggris nganggep